కోరుకున్న ప్రియుడు

కోరుకున్న ప్రియుడు 1997 లో ముప్పలనేని శివ దర్శకత్వంలో వచ్చిన సినిమా. ఇందులో వడ్డే నవీన్, ప్రేమ ముఖ్యపాత్రల్లో నటించారు. ఈ చిత్రానికి సంగీతం కోటి అందించారు.

 కథ 
విజయ్, ప్రియాంక ఒకే కళాశాలలో చదువుతుంటారు. విజయ్ తన పని తాను చూసుకుంటూ ఇతరుల విషయాల్లో తలదూర్చని వ్యక్తిత్వం కలవాడు. విజయ్ ప్రమేయం లేకుండానే అతను కాలేజీ ఎన్నికల్లో పోటీ చేస్తున్నట్లు పోస్టర్లు వెలుస్తాయి. అవి చూసి విజయ్ మీద దాడిచేయబోతారు అతని ప్రత్యర్థి బృందం. విజయ్ వాళ్ళను అడ్డుకుని అసలు విషయం ప్రిన్సిపల్ కి తెలియజేస్తాడు. ఆయన కళాశాల ప్రశాంతంగా ఉండాలంటే విజయ్ లాంటి మంచి వ్యక్తి అధ్యక్షుడిగా పోటీ చేయాలని చెబుతాడు. విజయ్ ఎన్నికల్లో గెలుస్తాడు.

ప్రియాంక తల్లి ఆమెకు తెలియకుండా ఓ ధనవంతుడైన అబ్బాయితో పెళ్ళి నిశ్చయిస్తుంది. ఎదురు తిరిగిన ప్రియాంకతో నీవు ఎవరినో ప్రేమిస్తున్నావని నిందిస్తుంది. దాంతో ఆలోచనలో పడ్డ ప్రియాంక నిజంగానే విజయ్ ని ప్రేమిస్తుంది.

 తారాగణం 
 విజయ్ గా వడ్డే నవీన్
 ప్రియాంక గా ప్రేమ
 ప్రియాంక తల్లి గా వాణిశ్రీ
 భార్గవ గా శ్రీహరి
 ఎ. వి. ఎస్
 కళాశాల ప్రిన్సిపల్ గా సుబ్బరాయ శర్మ 
 మన్నవ బాలయ్య 
 కన్నెగంటి బ్రహ్మానందం 
 కాస్ట్యూమ్స్ కృష్ణ 
 శ్రీనాథ్ 
 యం.ఎస్.నారాయణ 
 మహర్షి రాఘవ 
 దువ్వాసి మోహన్ 
 రమ్యశ్రీ . 

 సాంకేతిక వర్గం 

 దర్శకుడు: ముప్పలనేని శివ 
 సంగీతం: కోటి 
 గీత రచయితలు: సిరివెన్నెల(చెంబోలు) సీతారామశాస్త్రి, చంద్రబోస్ 
 నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శైలజ, కె ఎస్.చిత్ర, దేవి, స్వర్ణలత 
 నిర్మాతలు: శ్రీమతి డి.వెంకటరమణ, చింతల లక్ష్మీ 
 నిర్మాణ సంస్థ: శ్రీ వెంకటసాయి పిక్చర్స్ 
 విడుదల:21:03:1997.

 పాటలు 
ఈ సినిమాకు కోటి సంగీత దర్శకత్వం వహించాడు. ఇందులో మొత్తం ఆరు పాటలున్నాయి.
 కొంగు పట్టి లాగాడే కోరుకున్న ప్రియుడు, రచన:సిరివెన్నెల సీతారామశాస్త్రి, గానం. కె ఎస్ చిత్ర, ఎస్ పి బాలసుబ్రహ్మణ్యం కోరస్
 కోయిలమ్మా నోట కొంటె గాలిపాట, రచన: చంద్రబోస్, గానం . చిత్ర, ఎస్ పి బాలసుబ్రహ్మణ్యం, ఎస్ పి శైలజ 

 మైనా మైనా ఓమై సోనా , రచన:చంద్రబోస్, గానం. దేవ్, స్వర్ణలత బృందం 
 నాటీ పాప నాతో పోటీకోస్తవా , రచన: చంద్రబోస్, గానం . ఎస్ పి బాలసుబ్రహ్మణ్యం కోరస్ 
 న్యాయ దేవతకు, రచన: సిరివెన్నెల, గానం. ఎస్ పి బాలసుబ్రహ్మణ్యం కోరస్ 
 ఓహో వయ్యారం వారేవా నీ పరువం, రచన: చంద్రబోస్ , గానం. ఎస్ పి బాలసుబ్రహ్మణ్యం, కె. ఎస్. చిత్ర.

 మూలాలు 
2.ghantasala galaamrutamu, kolluri bhaskararao blog.